? Strákar , húfurnar af … stúlkur úr úlpunum … þið tveir niður með símana … Siggi fætur af borðinu … viljið þið svo lækka í ykkur , setjast og snúa fram , takið svo upp bækurnar svo ég geti byrjað kennslustundina … og hvar eru Palli og Doddi ??? Sýndu nú smá virðingu Nonni minn , ? sagði ég við pilt í 10. bekk þegar hann mætti of seint í kennslustund , gekk inn án þess að banka , skellti hurðinni á eftir sér , danglaði í hausinn á bekkjarfélaga sínum , hlammaði sér í sætið sitt og ropaði . ? VIRÐING ? hvað er það ?? Hún var ekki á nákvæmlega sama stað , því einhverjir höfðu rekið sig í hana svo hún færðist úr stað . Einungis tveir nemendur tóku upp blaðið og settu það í ruslatunnuna án þess að segja eitthvað . Kennarar þurfa daglega að glíma við fjölbreytt verkefni . Að ná athygli og fá nemendur til að fylgjast með er líklega eitt það erfiðasta , ef ekki það erfiðasta í kennslustofunni í dag . Þessu er ekki auðsvarað og eflaust margt sem hefur haft áhrif á þróun virðingar eða má ég segja virðingarleysis . Yfirleitt í byrjun er rætt um hvað kennarar hafa það gott , öll fríin , hætta snemma á daginn og launin séu nú góð miðað við viðveru . Í lokinn hins vegar kemur alltaf það sama frá fólki , ? Ég gæti aldrei verið kennari . ? Þetta segir mér það , að innst inni ber samfélagið virðingu fyrir kennarastarfinu , þó margir séu ekki alveg til í að viðurkenna það opinberlega og það endurspeglar oft viðhorf barnanna . Er uppeldi orðið úrelt hugtak ? Nú er til fjöldinn allur af skóla - og uppeldisstefnum sem hvetja til frjálsræðis . Erum við ekki öll að ganga eins langt og við getum í lífinu ? Er það slæmt ? Það er slæmt ef við gerum það á kostnað annarra og virðing breytist í virðingarleysi . Þegar ég lít um öxl og velti fyrir mér hvernig kennari öðlast virðingu , þá eru nokkur áhugaverð atriði sem koma upp í huga mér . Að vera strangur , vera með aga , skýrar reglur , standa fast á sínu , vera sanngjarn og samkvæmur sjálfum sér . Fær þá kennari virðingu nemenda sinna ?? Þau bera ekki virðingu fyrir þér , þau eru bara hrædd við þig , ? sagði einn samstarfskennari við mig eitt sinn , þegar virðing og virðingarleysi nemenda bar á góma . Hafði hún rétt fyrir sér ? Önnur samstarfskona kom eitt sinn alveg á háa C-inu úr tíma og gólaði yfir kennarahópinn : ? ÉG VILDI AÐ ÉG VÆRI MEÐ TYPPI ? . Er móðureðlið í kvenkyns kennurum of ríkjandi þegar kemur að því að vera strangur við nemendur ? Eru þær ? of góðar ? við nemendur sína sem ganga þá á lagið og misnota góðmennsku kennarans með virðingarleysi ? Eiga ? stífar ? kennslukonur auðveldara með að halda aga heldur en ? góðar ? kennslukonur eða er það öfugt ? Þetta þýðir að börn fá genin frá báðum kynjum , en læra hegðunina og viðhorf frá einu kyninu . Hér verðum við karlmenn að taka okkur taki og leggja okkar að mörkum . Það eru fjölmörg spurningamerki í þessari grein minni og vonandi hef ég fengið þig , lesandi góður , til að staldra aðeins við og velta fyrir þér hve mikilvægt það er fyrir okkur , þessa fullorðnu , að snúa þessari þróun við og fara að bera virðingu fyrir öllu í kringum okkur , hvort sem það tengist fólki , hlutum eða öðru … annars eru komandi kynslóðir í ekkert sérstaklega góðum málum . Róbert Haraldsson , grunnskólakennari og foreldri , Siglufirði .